Ջերեմի Քլարկսոն

**Ջերեմի Չարլզ Ռոբերտ Քլարկսոն** () անգլիացի հեռուստահաղորդավար, ավտոմոբիլային թեմաներով մասնագիտացած լրագրող և ֆերմեր: Նա լայնորեն հայտնի է որպես Top Gear հեռուստատեսային շոուների հաղորդավար, որը 2005 թվականին արժանացել է Էմմի մրցանակի, նաև եղել է The Grand Tour և «Ո՞վ է ուզում դառնալ միլիոնատեր» հաղորդումների հաղորդավար: Ջեյմս Մեյի հետ նա առաջին մարդն է, ով մեքենայով հասել է Երկրի մագնիսական հյուսիսային բևեռ, որը ցուցադրվել է «Top Gear» հեռուստաշոուի մի դրվագում։

Քլարկսոնը սկսել է իր լրագրողական կարիերան՝ գրելով մի քանի տարածաշրջանային բրիտանական թերթերի համար, և լայն համբավ է ձեռք բերել, երբ 1988 թվականին դարձել է օրիգինալ Top Gear-ի հաղորդավարը։ 1990-ականների կեսերից նա պարբերաբար հանդես է եկել բրիտանական հեռուստատեսությամբ սեփական շոուներով կամ որպես հյուր։ Բացի ավտոմեքենաներից, Քլարկսոնը պատրաստել է ծրագրեր և գրքեր այնպիսի թեմաներով, ինչպիսիք են պատմությունը և տեխնոլոգիան: 1998-2000 թվականներին վարել է իր սեփական թոք շոուն։

Նրա գործողությունները՝ և՛ մասնավոր, և՛ որպես Top Gear-ի հաղորդավար, երբեմն հանգեցրել են լրատվամիջոցների, քաղաքական գործիչների և հանրության լուրջ քննադատություններին։ Հարցազրույցներից մեկում նա ասել է, որ իր կյանքը նման է «Ուտել, քնել, գրել և կրկնել»: Չնայած Քլարկսոնի հասցեին հնչեցված քննադատությանը, նա համարվում է Top Gear-ի վերածննդի շարժիչ ուժը՝ որպես BBC-ի ամենահայտնի շոու:

2007 թվականին Քլարկսոնը ստացել է National Television Awards։ The Independent-ը հայտնում է, որ նա վաստակել է 1,7 մլն ֆունտ նույն տարում իր գրքերի և DVD-ների վաճառքից։ Նրա տարեկան եկամուտը Top Gear-ից գնահատվում էր 1 միլիոն ֆունտ։

## Կենսագրություն
Ջերեմի Քլարկսոնը ծնվել է ապրիլի -ին 1960 թվականին Դոնկաստերում, Հարավային Յորքշիր, ուսուցչուհի Շիրլի Գաբրիել Ուորդի և Էդվարդ Քլարկսոնի ընտանիքում: Նրա ծնողները վաճառել են իրենց թեյի բիզնեսը։ Նրանք երիտասարդ Ջերեմիին ուղարկել են մասնավոր դպրոց, թեև գաղափար չեն ունեցել, թե ինչպես են վճարելու վարձերը։ Բայց երբ Քլարկսոնը դարձել է 13 տարեկան, նրա ծնողները իրենց երեխաների համար պատրաստել են երկու փափուկ խաղալիք՝ Փադինգտոն արջուկի տեսքով: Շուտով խաղալիքներն այնքան հայտնի են դարձել, որ Քլարկսոնները բացել են իրենց սեփական բիզնեսը և կարողացել են վճարել Հիլ Հաուս դպրոցի, ապա Repton դպրոցի համար: Ավագ դպրոցում նա սովորել է ավտոսպորտի պատմության մեջ ամենահայտնի դիզայներներից մեկի՝ Ադրիան Նյուիի մոտ։ Ջերեմի Քլարկսոնի սեփական վկայությամբ նա հեռացվել է Repton School-ից «խուլիգանության, ծխելու և խմելու» համար։

Դպրոցից հետո Քլարկսոնը սովորել է լրագրություն։ 1984 թվականին նա ընկերոջ հետ հիմնել է Motoring Press Agency-ն։

1988 թվականի հոկտեմբերին Քլարկսոնը հրավիրվել է հեռուստատեսություն որպես BBC հեռուստատեսության Top Gear ավտոշոուի հաղորդավար։ 2000 թվականին շոուն երկու տարով դադարեցվել է, նախքան նոր ձևաչափով վերադառնալը հաղորդավարներ Ջերեմի Քլարկսոնի, Ջեյմս Մեյի և Ռիչարդ Համոնդի հետ։ Քլարկսոնը շատ արագ դարձել է հանրաճանաչ հեռուստատեսային անձնավորություն իր սուր ոճի և հումորի համար: 1990-ականների վերջին նա վարում էր մի շարք հեռուստատեսային շոուներ, այդ թվում՝ Robot Wars-ի բրիտանական տարբերակը, և հաճախակի հյուր էր լինում տարբեր շոուներում։ 1998 թվականին նա թողարկեց իր սեփական թոք շոուն՝ «Clarkson», որը տևեց գրեթե 2 տարի։ Ջերեմին զրուցել է երաժիշտների, քաղաքական գործիչների և հեռուստատեսային այլ անձնավորությունների հետ տարբեր թեմաների շուրջ, որոնք կապված չէին ավտոմեքենաների հետ:

## Քաղաքական հայացքներ
Կլարկսոնը պնդում է, որ նա անձնական ազատության կողմնակից է և դեմ է կառավարության կարգավորմանը՝ հայտարարելով, որ կառավարությունը պետք է «նստարաններ դնի այգում, և վերջ: Նրանք պետք է մեզ հանգիստ թողնենճ»:

Նա արհամարհում է առողջապահության և արդյունաբերական անվտանգության քաղաքականությունը: Նա հաճախ քննադատել է Թոնի Բլեերի և Գորդոն Բրաունի գործունեությունը, հատկապես ծխելու «արգելքը» և 2004 թվականին աղվեսների որսի արգելքը:

## Ռազմական թեմա
Կլարկսոնը հետաքրքրություն է ցուցաբերում բրիտանական զինված ուժերի հանդեպ, և նրա մի քանի DVD-ները և հեռուստաշոուները նվիրված են ռազմական թեմային: Դրանցից մի քանիսում նա թռել է ռազմական ինքնաթիռներով: «Top Gear»-ի մի քանի թողարկումներում հայտնվել է ռազմական տեխնիկա, օրինակ՝ «Ապաչի» ուղղաթիռի կրակը «Լոտուսի» վրա, «խուսափիր գնդակից» «Պորշեով» և «Մերսեդեսով» կամ «Ford Fiesta»-ի օգտագործումը որպես դեսանտային նավ: 2005 թվականի հոկտեմբերին Կլարկսոնն այցելել է բրիտանական զորքերին Բաղդադում:

2007 թվականին թողարկվեց Ջերեմի Կլարկսոնի հաղորդումը Երկրորդ համաշխարհային պատերազմի ժամանակ Սեն-Նազեր կատարված հարձակման մասին: 1942 թվականին բրիտանական կոմանդոսները հաջող գործողություն իրականացրին օկուպացված Ֆրանսիայի Սեն-Նազերի նավահանգստում: Ջերեմիի աները՝ հանգուցյալ Ռոբերտ Հենրի Քեյնը, Արնեմի գործողության հերոս էր և Մեն կղզու միակ բնակիչը, որը դարձավ Վիկտորիայի խաչի ասպետ: 2007 թվականի վերջին Կլարկսոնը դարձավ Help for Heroes հիմնադրամի անդամ, որն օգնում է զինծառայողներին: 2007 թվականին Sunday Times-ում լույս տեսավ նրա սուրբծննդյան ուղերձը՝ այս հիմնադրամին գումար նվիրաբերելու կոչով:

Կլարկսոնն ունի «Լայթնինգ» (XM172 մոդել)՝ Սառը պատերազմի դարաշրջանի գերձայնային ռեակտիվ կործանիչ, որը ժամանակավորապես տեղադրվել էր նրա այգում «Արագություն» շոուի նկարահանումների համար:

## Գրական կարիերա
Կլարկսոնի առաջին աշխատանքը եղել է իրենց ընտանեկան բիզնեսի վաճառքի ներկայացուցիչը՝ նա վաճառում էր Փադինգթոն արջուկի խաղալիքներ: Դպրոցից հետո Կլարկսոնը որոշեց զբաղվել լրագրությամբ, նա աշխատել է տեղական հրատարակություններում՝ «Rotherham Advertiser», «Rochdale Observer», «Wolverhampton Express & Star», «Lincolnshire Life» և «Associated Kent Newspapers»:

1984 թվականին նա ընկերոջ հետ հիմնեց «Motoring Press Agency»-ն: Նրանք փորձարկում էին ավտոմեքենաներ, գրում էին այդ մասին հոդվածներ և ուղարկում թերթերին ու ամսագրերին: Հետագայում նրանք սկսեցին հրատարակվել «Performance Car» ամսագրում: Նա կանոնավոր կերպով գրում էր «Top Gear» ամսագրի համար դրա հիմնադրման պահից:

Թերթային թեմատիկայից բացի լույս են տեսել մի քանի գրքեր ավտոմոբիլային թեմայով: Գրեթե բոլոր գրքերը գրված են հումորային ոճով: 2011 թվականին «Penguin» հրատարակչությունում լույս տեսավ Կլարկսոնի «Dads» գիրքը հետևյալ ենթավերնագրով՝ «Այգեգործությունը ժամանակը անիմաստ անցկացնելու միջոց է, մինչև մահանաս»:

## Կարիերա հեռուստատեսությունում
մինի|Ռիչարդ Համոնդը, Ջեյմս Մեյը և Ջերեմի Քլարկսոնը 2008 թվականիհոկտեմբերի 31
Հեռուստատեսային կարիերան սկսվեց, երբ նա եկավ «Հին Թոփ Գիր» որպես զեկուցողներից մեկը և մնաց այնտեղ 1988 թվականի հոկտեմբերի 27-ից մինչև 2000 թվականի փետրվարի 3-ը, իսկ այնուհետև՝ ծրագրի նոր տարբերակում 2002 թվականի հոկտեմբերի 20-ից:

Հաղորդավարներ Ջեյմս Մեյի և Ռիչարդ Համմոնդի հետ միասին նա «Top Gear»-ը վերածեց «BBC Two»-ի ամենահանրաճանաչ հեռուստաշոուի: Հաղորդումը հեռարձակվում է ավելի քան 100 երկրներում ամբողջ աշխարհում: Կլարկսոնը միշտ սերտորեն կապված է եղել ավտոմոբիլային թեմատիկայի հետ, այնպիսի շոուներ, ինչպիսիք են «Top Gear»-ը և «Մոտորների աշխարհը» նրան հանրաճանաչ դարձրին, բայց նա նաև վարել է շոուներ այլ թեմաներով:

Առաջին ոչ ավտոմոբիլային թեմայով հաղորդումը «Robot Wars»-ի բրիտանական տարբերակն էր: Նա հաճախ է հանդես եկել հեռուստատեսությամբ որպես հրավիրված աստղ կամ խորհրդատու: 1998 թվականից երեք տարվա ընթացքում նա ուներ իր սեփական թոք-շոուն՝ «Կլարկսոն»: Դա 27 կեսժամյա էպիզոդ էր 1998 թվականի նոյեմբերից մինչև 2000 թվականի դեկտեմբեր ընկած ժամանակահատվածում, շոուի հյուրերն էին երաժիշտներ, քաղաքական գործիչներ և հեռուստահաղորդավարներ: Կլարկսոնը նաև ակտիվորեն նկարահանում է մեծ քանակությամբ վավերագրական ֆիլմեր այնպիսի թեմաներով, ինչպիսիք են պատմությունը և տեխնիկան, նաև շատ ֆիլմեր՝ ավտոմոբիլային թեմատիկայով:

2015 թվականի մարտին Կլարկսոնը հեռացվեց եթերից «Բի-Բի-Սի» հեռուստաընկերության ղեկավարության կողմից պրոդյուսերի հետ վիճաբանության պատճառով, արդեն պատրաստի «Top Gear» թողարկումների ցուցադրումը չեղարկվեց: «The Guardian»-ի տվյալներով, Կլարկսոնի միջադեպի պատճառով «Top Gear»-ի չեղարկումը հանգեցրեց «Բի-բի-սի»-ի լսարանի նվազման, հաղորդումը գրավում էր ավելի քան 5 մլն հեռուստադիտող կամ հեռուստառադիոընկերության ընդհանուր հեռուստադիտողների 19.5%-ը:

2015 թվականի մարտի 25-ին «Բի-բի-սի»-ն պաշտոնապես հայտարարեց Ջերեմի Կլարկսոնի ազատման մասին, իսկ նրա հետևից հեռացան նաև մյուս հաղորդավարները (Ռիչարդ Համմոնդը, Ջեյմս Մեյը):

2015 թվականի հուլիսի 30-ին հայտարարվեց, որ Կլարկսոնը, Համմոնդը և Մեյը պայմանագիր են ստորագրել Amazon Video-ի հետ: 2016 թվականի մայիսի 11-ին Կլարկսոնը Twitter-ում պատմեց, որ նոր շոուն դուրս կգա «The Grand Tour» վերնագրով և կհեռարձակվի վրանից, որը նրանք մտադիր են տեղափոխել ամեն շաբաթ: Նոր հեռուստաշոուի առաջին սերիայի թողարկումը տեղի ունեցավ 2016 թվականի նոյեմբերի 18-ին:

2018 թվականի մայիսի 5-ից Ջերեմի Կլարկսոնը սկսեց վարել վերածնված բրիտանական «Who Wants to Be a Millionaire?» շոուն՝ փոխարինելով 2014 թվականին հեռացած Քրիս Թարրանտին:

2021 թվականի հունիսի 11-ին Amazon Prime-ում թողարկվեց նոր շոու՝ Clarkson's Farm:

## Անձնական կյանք
Իր առաջին կնոջ՝ Ալեքսանդրա Ջեյմսի հետ նա ապրել է ընդամենը մեկ տարի, նրանք բաժանվեցին 1990 թվականին:

1993 թվականի մայիսին Ֆուլհեմում Կլարկսոնն ամուսնացավ իր մենեջերի՝ Ֆրենսիս Քեյնի հետ: Զույգը բնակություն հաստատեց Կոտսուոլդսում գտնվող Չիփինգ Նորտոն քաղաքում: Ընտանիքում ծնվեց երեք երեխա՝ Էմիլի (1994), Ֆինլո (1996) և Կատյա (1998): 2014 թվականին նրանք բաժանվեցին:

2007 թվականին Կլարկսոնը, լինելով «Genesis» ռոք խմբի մեծ երկրպագու, մասնակցեց խմբի վերամիավորման համերգին Twickenham մարզադաշտում:

2009 թվականին Կլարկսոնը հայտարարեց, որ դարձել է լոնդոնյան «Չելսի» ֆուտբոլային թիմի մեծ երկրպագու՝ անվանելով այն միակ թիմը, որը կարողանում է խաղալ:

2016 թվականից Կլարկսոնը հանդիպում և ապրում է իր ֆերմայում Լիզա Հոգանի հետ։

## Ավտոմեքենաներ
**Քլարկսոնը և նրա ընտանիքը ունեն կամ ունեցել են հետրյալ ավտոմեքենաները**
* Volvo XC90
* Range Rover TDV8 Vogue SE
* Lotus Elise 111S
* Mercedes-Benz 600 Grosser
* Mercedes CLK63 AMG Black
* Mercedes-Benz SLK55 AMG
* Mercedes-Benz SLS AMG Roadster
* BMW 3.0 CSL
* Honda CR-X
* Ferrari F355
* 2 Ford GT
* Aston Martin Virage
* Lamborghini Gallardo
* Volkswagen Scirocco 1
* Volkswagen Scirocco 2
* Ford Escort RS Cosworth
* Ford Focus 1
* Volkswagen Golf GTi.

Ի լրումն բազմաթիվ մեքենաների, որոնք նա ունի, որպես ավտոմոբիլային լրագրող Քլարկսոնին պարբերաբար մեքենաներ են տալիս ավտոմոբիլային ընկերությունները փորձարկելու համար:

Քլարկսոնը ցանկանում էր գնել Ford GT, նա երկար ժամանակ փորձում էր հայտնվել այն գնորդների ցանկում, ովքեր պետք է Ford-ը հասցնեն Անգլիա։ Եվ այն բանից հետո, երբ նա վերջապես ստացավ մեքենան, այն փչացավ հաջորդ օրը: Նա մեքենան անվանել է «երբևէ ստեղծված ամենաանվստահելի մեքենան»։ Տարիների տառապանքներից հետո նա վաճառում է Ford GT-ն ՝ տեղ բացելու Gallardo Spyder-ի համար:

2008 թվականի օգոստոսին նա վաճառեց Gallardo-ն։ Հոկտեմբերին նա հայտարարեց, որ վաճառել է նաև իր Volvo XC90-ը։ Բայց 2009 թվականի հունվարին The Times-ում հրապարակված ավտոմեքենայի ակնարկում նա ասաց. «Ես հենց նոր գնեցի իմ երրորդ Volvo XC90-ը, քանի որ առավոտյան պետք է երեխաներին տանեմ դպրոց»:

Քլարկսոնը մտածում էր գնել Ferrari 458 Italia այն Top Gear-ի տասնհինգերորդ սեզոնում փորձարկելուց հետո, ինչպես նաև Mercedes-Benz SLS AMG, ինչպես ներկայացված է իր DVD-ում «Clarkson - The Italian Job»-ում և հատուկ «Top Gear - Journey to the East USA»-ում, խոստովանել է, որ սա իր նոր սիրելի մեքենան է։

## Ֆիլմագրություն
### Հաղորդավար

## Մատենագրություն
* *Jeremy Clarkson’s Motorworld* (1996), ISBN 0-563-38730-0
* , 1996, ISBN 0-86369-964-2
* *Clarkson’s Hot 100* (1997), ISBN 1-85227-730-0
* *Jeremy Clarkson’s Planet Dagenham: Drivestyles of the Rich and Famous* (1998), ISBN 0-233-99335-5
* *Born to Be Riled: The Collected Writings of Jeremy Clarkson* (1999) (re-published 2007), ISBN 0-563-55146-1
* *Jeremy Clarkson’s Ultimate Ferrari* (2001), ISBN 1-84065-358-2
* «Աշխարհն ըստ Քլարկսոնի» , 2004 ISBN 0-7181-4730-8
* *Clarkson on Cars* (2004), ISBN 0-14-101788-0
* *I Know You Got Soul* (2004), ISBN 0-7181-4729-4
* *The World According to Clarkson 2: And Another Thing…* (2006), ISBN 0-7181-4985-8
* «Առանց արգելակների։ Իմ տարիները Top Gear-ում» , 2012, ISBN 0-86369-964-2
* «Ծնվել է քանդելու համար» , 1994, ISBN 0-14-101787-2
* «Կարող էր ավելի վատ լինել...», , 2016, ISBN 978-5-91671-385-5

## Ծանոթագրություններ

## Արտաքին հղումներ
* Джереми Кларксон на сайте на Top Gear
* Джереми Кларксон на официальном русскоязычном сайте Top Gear
 
Կատեգորիա:BBC
Կատեգորիա:Անգլիացի լրագրողներ
Կատեգորիա:Անգլիացի կինոպրոդյուսերներ
Կատեգորիա:Բրիտանացի լրագրողներ
Կատեգորիա:Բրիտանացի հաղորդավարներ
Կատեգորիա:Հեռուստատեսային գործիչներ